MASTER ประชุมนักวิเคราะห์ ชูความโดดเด่น “รพ.เสริมความงาม”
MASTER จัดประชุมนักวิเคราะห์ ชูความโดดเด่น “รพ.ศัลยกรรมเสริมความงาม” พร้อมเดินหน้าขาย IPO จำนวน 65 ล้านหุ้น
MASTER จัดประชุมนักวิเคราะห์ ชูความโดดเด่น “รพ.ศัลยกรรมเสริมความงาม” พร้อมเดินหน้าขาย IPO จำนวน 65 ล้านหุ้น
14 ธ.ค. 2565

นายแพทย์ระวีวัฒน์ มาศฉมาดล ประธานเจ้าหน้าที่บริหาร และนางสาวลภัสรดา เลิศภานุโรจ รองประธานเจ้าหน้าที่บริหาร บริษัท มาสเตอร์ สไตล์ จำกัด (มหาชน) MASTER นำเสนอข้อมูลในงานประชุมนักวิเคราะห์หลักทรัพย์ เพื่อนำเสนอข้อมูลบริษัทฯ และกลยุทธ์การเติบโต ตามแผนการเสนอขายหุ้นสามัญเพิ่มทุนต่อประชาชนเป็นครั้งแรก (IPO) จำนวนไม่เกิน 65,000,000 หุ้น มูลค่าที่ตราไว้หุ้นละ 1 บาท คิดเป็น 27.08% ของจำนวนหุ้นสามัญที่ออกและเรียกชำระแล้วทั้งหมดภายหลังการเสนอขายหุ้นสามัญเพิ่มทุนในครั้งนี้
โดยเป็นการตอกย้ำความเชื่อมั่นการเป็นหนึ่งในผู้นำโรงพยาบาลด้านศัลยกรรมเสริมความงาม ภายใต้ชื่อโรงพยาบาลมาสเตอร์พีช “Masterpiece Hospital” พร้อมด้วยผลการดำเนินงานที่เติบโตก้าวกระโดด เพื่อเตรียมความพร้อมการเข้าจดทะเบียนในตลาดหลักทรัพย์ เอ็ม เอ ไอ (mai) โดยมีนางสาวเดือนพรรณ ลีลาวิวัฒน์ กรรมการผู้จัดการ บริษัท ไพโอเนีย แอดไวเซอรี่ จำกัด ในฐานะที่ปรึกษาทางการเงิน ร่วมให้ข้อมูล